open-index/open-wikipedia-markdown huggingface dataset:
காப்பார் மக்களவைத் தொகுதி

**காப்பார் மக்களவைத் தொகுதி** (மலாய்: *Kawasan Persekutuan Kapar*; ஆங்கிலம்: *Kapar Federal Constituency*; சீனம்: 卡帕联邦选区) என்பது மலேசியா, சிலாங்கூர் மாநிலத்தில், கிள்ளான் மாவட்டம் (*Klang District*); பெட்டாலிங் மாவட்டம் (*Petaling District*) ஆகிய இரு மாவட்டங்களில் அமைந்து உள்ள ஒரு மக்களவைத் தொகுதி (**P109**) (*Dewan Rakyat*) ஆகும்.

காப்பார் தொகுதி 1958-ஆம் ஆண்டில் உருவாக்கப்பட்டது. 1959-ஆம் ஆண்டில் இருந்து மலேசிய நாடாளுமன்றத்தில் பிரதிநிதிக்கப் படுகிறது. 31 அக்டோபர் 2022-இல் வெளியிடப்பட்ட மத்திய அரசிதழின் படி (*Federal Gazette issued on 31 October 2022*), காப்பார் தொகுதி 44 தேர்தல் வட்டாரங்களாக (*Polling Districts*) பிரிக்கப்பட்டு உள்ளது.

## வரலாறு

இந்த காப்பார் தொகுதி 1974-ஆம் ஆண்டில் நாடாளுமன்றப் பட்டியலில் இருந்து நீக்கப்பட்டது. அதன் பின்னர்;

* **[[கோலா சிலாங்கூர் (மக்களவைத் தொகுதி)|கோலா சிலாங்கூர் மக்களவைத் தொகுதி]]** (*Kuala Selangor Federal Constituency*)  
* **[[கிள்ளான் துறைமுகம் (மக்களவைத் தொகுதி)|கிள்ளான் துறைமுகம் மக்களவைத் தொகுதி]]** (*Pelabuhan Kelang Federal Constituency*)

ஆகிய இரு தொகுதிகளுக்கும் இடையே மறுபகிர்வு செய்யப்பட்டது. 1984-ஆம் ஆண்டில் கோலா சிலாங்கூர் மற்றும் கிள்ளான் துறைமுகம் பகுதிகளில் இருந்து மீண்டும் ஒரு நாடாளுமன்றத் தொகுதியாக உருவாக்கப்பட்டது.

## காப்பார் நகரம்

**காப்பார் நகரம்**, (ஆங்கிலம்: *Kapar Town*) மலேசியா, சிலாங்கூர் மாநிலத்தில், கிள்ளான் மாவட்டத்தில் அமைந்து உள்ள நகரம். காப்பார் நகரம் மலாக்கா நீரிணையில் காப்பார் ஆறு (*Kapar River*) சங்கமிக்கும் இடத்தில் உள்ளது.

இந்த நகரத்தின் மேற்கில், பெரிய அளவிலான சதுப்பு நிலம் உள்ளது. ஆனால் கடலை ஒட்டிய சில பகுதிகளில் மட்டும் மீட்கப்பட்டு உள்ளது.

### காப்பார் தமிழர்கள்

காப்பார் நகரம் மலாய்க்காரர்கள், சீனர்கள் மற்றும் இந்தியர்கள் ஆகிய மூன்று இனத்தவர்களைக் கொண்ட ஒரு பகுதி. மலாய் மக்களில் பலர் ஜாவானிய வம்சாவளியைச் சேர்ந்தவர்கள். நகரப் பகுதி சீனர்களால் நடத்தப்படும் கடைகளினால் நிரம்பியுள்ளது.

இந்தியர்கள் பெரும்பாலும் புறநகர்ப்பகுதிகளில் வாழ்கின்றனர். காப்பார் பகுதியில் நிறைய செம்பனைத் தோட்டங்கள் உள்ளன. அந்தத் தோட்டங்கள் ரப்பர் தோட்டங்களாக இருந்த போது தமிழர்கள் கணிசமான அளவில் வாழ்ந்தார்கள்.

கிள்ளான் மாவட்டத்தில் இரு முக்கிம்கள் உள்ளன. அவை:

# கிள்ளான் முக்கிம்
# காப்பார் முக்கிம்

### காப்பார் நாடாளுமன்றத் தொகுதி

## தேர்தல் முடிவுகள்

## மேற்கோள்கள்
* 

## மேலும் காண்க
* காப்பார்
* கிள்ளான் மாவட்டம்
* கிள்ளான் துறைமுகம்
* கோலா சிலாங்கூர்
* மலேசிய தேர்தல் தொகுதிகள்

## வெளி இணைப்புகள்

பகுப்பு:சிலாங்கூர் நாடாளுமன்றத் தொகுதிகள்
மாவட்ட அறங்காவலர் குழு (கோயில்கள்)

தமிழ்நாடு அரசின் இந்து சமய அறநிலையத் துறையின் நிருவாகத்தில் செயல்பட்டு வரும் கோயில்களில், இந்து சமய மற்றும் அறநிலைக்கொடைகள் சட்டப்பிரிவு 46(ii)-ன் கீழ் பத்து இலட்சம் ரூபாய்க்கு குறைவாக ஆண்டு வருமானம் பெறும் இந்து சமயக் கோயில்களில் பரம்பரை அல்லாத அறங்காவலர்கள் நியமனம் செய்வதற்காக **மாவட்ட அறங்காவலர் குழ** அமைக்கப்படுகிறது. 

இக்குழுவில் பெண் உறுப்பினர் ஒருவர், ஆதிதிராவிடர் அல்லது பழங்குடியினர் வகுப்பைச் சேர்ந்த உறுப்பினர் ஒருவர் உட்பட ஐந்து அறங்காவலர்கள் இடம் பெறுகின்றனர். மாவட்ட அளவில் அறங்காவலர் பணிக்குப் பெறப்பட்ட விண்ணப்பங்களை இந்து சமய அறநிலையத்துறையின் இணை ஆணையர் / உதவி ஆணையர் உள்ளிட்ட மாவட்ட அளவிலான குழு பரிசீலித்து, தகுதியுடையவர்களைத் தேர்வு செய்து அரசுக்குப் பரிந்துரை செய்கிறது. அந்தப் பரிந்துரைகளின் அடிப்படையில் அரசு மாவட்ட அறங்காவலர் குழுவையும், அறங்காவலர்களில் ஒருவரை மாவட்ட அறங்காவலர் குழுத் தலைவராகவும் நியமனம் செய்கிறது. ,  

மாவட்ட அறங்காவலர் குழு இந்து சமய அறநிலையத்துறையின் கீழ் செயல்படும் பத்து லட்சம் ரூபாய்க்குக் குறைவான ஆண்டு வருமானம் கொண்ட கோயில்களுக்கான அறங்காவலர்கள் குழுக்களுக்குப் பெறப்பட்ட விண்ணப்பங்களிலிருந்து,ஒவ்வொரு கோயிலுக்கும் தகுதியுடைய மூன்று அறங்காவலர்களைக் கொண்ட அறங்காவலர்கள் குழுவினைத் தேர்வு செய்து அரசுக்குப் பரிந்துரைக்கிறது. இப்பரிந்துரைகளின் அடிப்படையில் கோயில்களின் ஆண்டு வருமானத்திற்கேற்ப அரசு / இந்து சமய அறநிலையத்துறை ஆணையர் / இணை ஆணையர் / உதவி ஆணையர் ஆகியோர் ஒவ்வொரு கோயிலுக்குமான அறங்காவலர் குழுவினை நியமிக்கின்றனர்.   

## மேற்கோள்கள்

பகுப்பு:இந்து சமய அமைப்புகள்
மத்திய நேரடி வரிகள் வாரியம்

**மத்திய நேரடி வரிகள் வாரியம்** (CBDT) என்பது இந்தியாவின் நேரடி வரிச் சட்டத்தை அமல்படுத்தும் பொறுப்பில் உள்ள அரசு நிறுவனமாகும். இது நிதி அமைச்சகத்தின் கீழ் உள்ள இந்திய அரசின் வருவாய்த் துறையின் ஒரு பகுதியாகும். இது 1963இல் நிறுவப்பட்டது. மத்திய நேரடி வரிகள் வாரியமானது தலைவர் மற்றும் 6 உறுப்பினர்களைக் கொண்டது.  மத்திய நேரடி வரிகள் வாரியம் வருமான வரி, நிறுவன வரி, செல்வ வரி மற்றும் மூலதன ஆதாய வரிகளை பொதுமக்களிடமிருந்து நேரடியாக வசூலிக்கிறது. இவ்வாரியத்தின் கீழ் வருமான வரித் துறை மற்றும் வருமான வரி விசாரணை தலைமை இயக்குநரகம் உள்ளிட்ட 8 இயக்குநரகங்கள் செயல்படுகிறது.

## நேரடி வரிகள் வாரியத்தின் கீழ் செயல்படும் துறைகள்
*  வருமான வரித் துறை
* மத்திய மறைமுக வரிகள் மற்றும் சுங்க வாரியம்

## வாரிய உறுப்பினர்கள்
மத்திய நேரடி வரிகள் வாரியத் தலைவரை இந்தியக் குடியரசுத் தலைவர் நியமிக்கிறார். இதன் பிற 6 உறுப்பினர்களை நிதி அமைச்சரால் நியமிக்கப்படுகிறார்கள். இதன் தலைவர் மற்றும் உறுப்பினர்களில் பெரும்பான்மையானவர்கள் இந்திய ஆட்சிப் பணி அலுவலர்கள் ஆவார். வாரிய உறுப்பினர்களின் பதவிக்காலம் மூன்று ஆண்டுகள் ஆகும்.
* தலைவர் - 
* உறுப்பினர் - வருமான வரி & வருவாய் - 
* உறுப்பினர் - சட்டம் & கணினிமயமாக்கல் 
* உறுப்பினர்-  நிர்வாகம்
* உறுப்பினர்-  பரிவர்த்தனை செயல்முறை அமைப்பு
* உறுப்பினர்- புலனாய்வு & விசாரணை
* உறுப்பினர்- தணிக்கை & நீதித் துறை
## முதன்மை செயல்பாடுகள்
* இந்தியாவில் நேரடி வரி சட்டங்களை அமல்படுத்துதல்
* வருமான வரி, நிறுவன வரி, செல்வ வரி மற்றும் மூலதன ஆதாய வரிகளை வசூலித்தல்.  
* வருமான வரித்துறை அதிகாரிகளை நிர்வகித்தல் மற்றும் மேற்பார்வை செய்தல்
* நேரடி வரிவிதிப்பு தொடர்பான சட்டக் கொள்கைகள் மற்றும் நடைமுறைகளை அமலாக்கம் செய்தல்.
*  வருமான வரித்துறையின் செயல்பாடுகளை மதிப்பாய்வு செய்தல்.
* நேரடி வரி நிர்வாகம் மற்றும் கொள்கை விஷயங்களில் ஆய்வுகளை நடத்துதல்
* வரி செலுத்துவோர்களிடையே வரி செலுத்துவது தொடர்பாக விழிப்புணர்வை மேம்படுத்துவதில் பங்கு வகித்தல்.

## இதனையும் காண்க
* வருமான வரித் துறை
## மேற்கோள்கள்

பகுப்பு:இந்தியாவில் வரிவிதிப்பு
பகுப்பு:இந்திய அரசு அமைப்புகள்
பகுப்பு:இந்திய நிதி அமைச்சகம்
மலேசிய தேசிய கட்சி

**மலேசிய தேசிய கட்சி** (மலாய்: *Parti Bangsa Malaysia*; (**PBM**) ஆங்கிலம்: *மலேசிய தேசிய கட்சி*; சீனம்: 全民党) என்பது மலேசியாவில் பதிவு செய்யப்பட்ட மத்திய-வலதுசாரி அரசியல் கட்சி. **சரவாக் தொழிலாளர் கட்சி** (*Sarawak Workers Party*) என நிறுவப்பட்ட இந்தக் கட்சி, நவம்பர் 2021-இல் மலேசிய தேசிய கட்சி என பெயர் மாற்றம் கண்டது.

மலேசியாவின் 15வது பொதுத் தேர்தலுக்குப் பிறகு இந்தக் கட்சி ஒரே ஒரு நாடாளுமன்ற உறுப்பினரால் மலேசிய நாடாளுமன்றத்தில் பிரதிநிதிக்கப்படுகிறது.  

## வரலாறு

தொடக்க காலத்தில், சரவாக் மாநிலத்தில் **சரவாக் தொழிலாளர் கட்சி** (*Parti Pekerja Sarawak*) (**SWP**) எனும் ஒரு கட்சி இருந்தது. இந்தக் கட்சி 2012-இல் உருவாக்கப்பட்டது. இந்தக் கட்சி சரவாக் மக்கள் கட்சியில் (மலாய்: (*Parti Rakyat Sarawak*) (**PRS**); ஆங்கிலம்: (*Sarawak Peoples' Party*) இருந்து பிளவுபட்ட கட்சியாகும். 

சரவாக் மக்கள் கட்சியில் அதிருப்தி அடைந்த தலைவர் சிங் சி உவா (*Sng Chee Hua*) என்பவரால் மலேசிய தேசிய கட்சி எனும் ஒரு புதிய கட்சி உருவாக்கப்பட்டது. முதலில் அந்தக் கட்சி ’சபா மக்கள் முன்னணி’ (*Sabah People's Front*) என்று அழைக்கப்பட்டது. பாரிசான் நேசனல் கூட்டணியின் நட்புக் கட்சியாக இருந்தது. 

பின்னர் 2013-இல் சரவாக் தொழிலாளர் கட்சியின் தலைவர் பதவி லாரி வேய் சியென் (*Larry Sng Wei Shien*) என்பவரிடம் ஒப்படைக்கப்பட்டது. இவரை பாரிசான் நேசனல் கூட்டணி ஏற்றுக் கொள்ளவில்லை. 
 

இருப்பினும் பற்பல அரசியல் நெருக்கடிகளுக்குப் பின்னர் 8 சனவரி 2022-இல், லாரி வேய் சியென் அதிகாரப்பூர்வமான தலைவராக ஏற்றுக் கொள்ளப்பட்டார்.

## மேற்கோள்கள்

## மேலும் பார்க்க
*சரவாக் மக்கள் கட்சி
*மலேசிய ஐக்கிய மக்கள் கட்சி
*பாக்காத்தான் அரப்பான்

பகுப்பு:மலேசிய அரசியல் கட்சிகள்
கலால் வரி (இந்தியா)

**மத்திய கலால் வரி** (Central Excise Duty) மத்திய மறைமுக வரிகள் மற்றும் சுங்க வாரியத்தின் கீழ் செயல்படும் மத்திய கலால் மற்றும் சுங்கத் துறையினரால் விதிக்கப்படுகிறது. கலால் வரி என்பது இந்தியாவில் உற்பத்தி செய்யப்படும் பொருட்களுக்கு விதிக்கப்படும் மறைமுக வரியாகும். 

மத்திய கலால் வரி என்பது உள்நாட்டில் உற்பத்தி செய்யப்படும் பொருட்களுக்கு விதிக்கப்படும் வரி ஆகும்.  கலால் வரி உற்பத்திப் பிரிவிலிருந்து ஒரு கிடங்கிற்கு பொருட்கள் மாற்றப்படும்போது செலுத்தப்படுகிறது. 1944 மத்திய கலால் சட்டம் மற்றும் 1985 மத்திய கலால் கட்டணச் சட்டத்தின் கீழ் கலால் வரி வசூலிக்கப்படுகிறது. மத்திய மறைமுக வரிகள் மற்றும் சுங்க வாரியத்தின் கீழ் செயல்படும் மத்திய கலால் மற்றும் சுங்கத் துறை இவ்வரியை வசூலிக்கும் இந்திய அரசின் அமைப்பாகும். 

சரக்கு மற்றும் சேவை வரி அறிமுகப்படுத்தப்படுத்தியப் பின்னர், தற்போது மத்திய கலால் வரியானது பெட்ரோலியப் பொருட்கள், மதுபானம், புகையிலை போன்ற சில பொருட்களுக்கு மட்டுமே வசூலிக்கப்படுகிறது.

## இதனையும் காண்க
* வருமான வரி
* சரக்கு மற்றும் சேவை வரி
* சுங்க வரி
## மேற்கோள்கள்

பகுப்பு:இந்தியாவில் வரிவிதிப்பு
மத்திய மறைமுக வரிகள் மற்றும் சுங்க வாரியம்

**மத்திய மறைமுக வரிகள் மற்றும் சுங்க வாரியம்** (Central Board of Indirect Taxes & Customs (CBIC) இந்திய அரசின் நிதி அமைச்சகத்தின் வருவாய்த் துறையின்கீழ் செயல்படும் இரண்டு வரி வாரியங்களில் ஒன்றாகும். மற்றொன்று மத்திய நேரடி வரிகள் வாரியம் ஆகும். மத்திய மறைமுக வரிகள் மற்றும் சுங்க வாரியத்தின்கீழ் செயல்படும் மத்திய சுங்கம் மற்றும் கலால் துறையானது மத்திய சரக்கு மற்றும் சேவை வரி, மத்திய கலால் வரி, சுங்க வரி மற்றும் பன்னாட்டுப் பயணியர்களிடமிருந்து பணப்பரிவர்த்தனைகளுக்கான கட்டணம் வசூலிக்கிறது.மேலும் வெளிநாட்டிலிருந்து வரும் பொருட்களுக்கு வரி வசூலிக்கிறது. மேலும் விமான நிலையங்கள், துறைமுகங்கள் மற்றும் பன்னாட்டு  எல்லைச் சாவடிகளில் தங்கம், வைரம், போதை மருந்து போன்றவைகள் கடத்துவதை கண்காணிக்கிறது.மத்திய மறைமுக வரிகள் வாரியத்தின் கீழ் சரக்கு சேவை வரி புலனாய்வு தலைமை இயக்குநரகம் இயங்குகிறது.

## இதனையும் காண்க
* கலால் வரி (இந்தியா)
* மத்திய நேரடி வரிகள் வாரியம்
* சரக்கு சேவை வரி புலனாய்வு தலைமை இயக்குனரகம்
## மேற்கோள்கள்

பகுப்பு:இந்தியாவில் வரிவிதிப்பு
பகுப்பு:இந்திய அரசு அமைப்புகள்
பகுப்பு:இந்திய நிதி அமைச்சகம்
1814 காசுமீர் போர்

**1814 காசுமீர் போர்** (*Battle of Kashmir (1814*)) காசுமீரை ஆக்கிரமிப்பதற்காக மேற்கொள்ளப்பட்ட  ரஞ்சித் சிங்கின் மூன்றாவது படையெடுப்பு"  என அறியப்பட்டது. அட்டோக்  படையெடுப்பிற்குப் பிறகு, ரஞ்சித் சிங் காசுமீர் மீது படையெடுக்க விரும்பினார், இது ஹரி சிங் நல்வா மற்றும் ராம் தயாள் ஆகியோரின் கீழ் காசுமீரில் மூன்றாவது முறையாக ரஞ்சித் சிங் படையெடுப்பதற்கு வழிவகுத்தது.  ரஞ்சித் சிங்கின் மூன்றாவது படையெடுப்பின் போது, சர்தார் முகம்மது அசீம் கான் ரஞ்சித் சிங்கின் படைகளைத் தோற்கடித்து, பெரும் உயிரிழப்புகளை ஏற்படுத்தினார்.   

= போர் =
சிங்கின் முதல் முயற்சி 1812 ஆம் ஆண்டில்  தோல்வியடைந்தது. இவரது இரண்டாவது படையெடுப்பு 1813 ஆம் ஆண்டில் மீண்டும் தோல்வியடைந்தது. எனவே இந்தப் போர் இவரது மூன்றாவது முயற்சியாகும்.   ஆரம்பத்தில், இவரது படைகள் பல கிராமங்களை நோக்கி முன்னேறின. ஆனால் ஆப்கானியர்கள் அனைத்து பக்கங்களிலிருந்தும் தாக்குதல்களை முறியடித்தனர். ரஞ்சித் சினாசு லாகூர் தர்பாருக்கு பின்வாங்கினார்.  

= பின்விளைவு =
ரஞ்சித் சிங் தோற்கடிக்கப்பட்டார் மற்றும் காசுமீர் 1819 ஆம் ஆண்டு வரை துராணி ஆட்சியின் கீழ் இருந்தது. 

= மேற்கோள்கள் =


பகுப்பு:காசுமீர்
பகுப்பு:1814 நிகழ்வுகள்
சரசுவதி கந்தசாமி

**சரசுவதி கந்தசாமி** (ஆங்கிலம்: *Saraswathy Kandasami*; மலாய்: *Saraswathy A/P Kandasami*; சீனம்: 萨拉斯瓦迪坎达萨米) (பிறப்பு: 24 செப்டம்பர் 1968) என்பவர் 12 திசம்பர் 2023 முதல்  துணை தேசிய ஒற்றுமை அமைச்சர் பதவியை வகித்து வருகிறார். இதற்கு முன்னர் திசம்பர் 2022 முதல் திசம்பர் 2023 வரை மலேசிய தொழில்முனைவோர் மேம்பாடு மற்றும் கூட்டுறவு அமைச்சில் (*Ministry of Entrepreneur Development and Cooperative Malaysia*) துணை அமைச்சராகப் பதவி வகித்த மலேசிய அரசியல்வாதி ஆவார்.

மலேசிய வரலாற்றில் ஓர் இந்தியப் பெண்மணி, அமைச்சர் பதவிக்கு நியமிக்கப்படுவது இதுவே முதல்முறையாகும். மேலும், மலேசிய அரசாங்கத்தைத் தற்போது நிர்வகிக்கும் பாக்காத்தான் அரப்பான் கூட்டணியில்; மலேசிய மக்கள் நீதிக் கட்சியின் தேசிய உதவித் தலைவர் பொறுப்பிலும் இவர் தான் முதல் இந்தியப் பெண்மணி. அந்த வகையில் மலேசிய இந்தியர்களுக்கு பெருமை சேர்க்கிறார்.

2022 திசம்பர் 10-ஆம் தேதி, மலேசிய மாமன்னர் அப்துல்லா அவர்களால், மலேசிய மேலவை உறுப்பினராக (*Dewan Negara Senator*) நியமிக்கப்பட்டார். அதே நாளில் அன்வார் இப்ராகிம் அமைச்சரவையில் (*Anwar Ibrahim Cabinet*) மலேசிய தொழில்முனைவோர் மேம்பாடு மற்றும் கூட்டுறவு அமைச்சில் துணை அமைச்சராகவும் பதவியில் அமர்த்தப் பட்டார்.

## பொது

மலேசிய மக்கள் நீதிக் கட்சியைச் சேர்ந்த சரசுவதி கந்தசாமி; மலேசியப் பிரதமர் அன்வர் இப்ராகீமின் பாக்காத்தான் அரப்பான் (*Pakatan Harapan*) கூட்டணியில் உதவித் தலைவர் பதவி வகிக்கிறார். 
அன்வர் இப்ராகீம் அமைச்சரவையில் 27 துணை அமைச்சர்கள் பதவி வகிக்கின்றனர். அத்துடன் மலேசிய அமைச்சரவையில் இடம்பெற்றுள்ள முதல் இந்தியப் பெண் என்றும் அறியப்படுகிறது.

2020-ஆம் ஆண்டு மலேசியப் பொதுத் தேர்தலில் தாப்பா மக்களவைத் தொகுதியில் முன்னாள் மலேசிய மனிதவள அமைச்சர் மு. சரவணன் அவர்களை எதிர்த்து சரசுவதி கந்தசாமி போட்டியிட்டார்.

### தாப்பா நாடாளுமன்றத் தேர்தல் 2022

அந்த நாடாளுமன்றத் தேர்தலில் சரசுவதி கந்தசாமிக்கு 13,334 வாக்குகளும்; தாப்பா மக்களவைத் தொகுதியை தக்க வைத்துக் கொண்ட மு. சரவணனுக்கு 18,398 வாக்குகளும் கிடைத்தன.

5,064 வாக்குகள் வேறுபாட்டில் சரசுவதி கந்தசாமி தோல்வி கண்டபோதும், மலேசிய தொழில்முனைவோர் மேம்பாடு மற்றும் கூட்டுறவு அமைச்சில் துணை அமைச்சராக நியமிக்கப்பட்டார்.

## தேர்தல் முடிவுகள் (2022)

## வரலாறு

பினாங்கு மாநிலத்தின் தலைநகரமான ஜார்ஜ் டவுன் நகர்ப் பகுதியில் பிறந்து வளர்ந்த சரசுவதி கந்தசாமி பினாங்கு லைட் சாலை பள்ளியில்  (*Convent Light Street, Penang*) தன் தொடக்கக் கல்வியையும் உயர்நிலைக் கல்வியையும் பயின்றார்.

பின்னர் இங்கிலாந்து  இலண்டன் பல்கலைக்கழகத்தில் சேர்ந்து பன்னாட்டு வர்த்தகச் சட்டத் துறையில் முதுகலை பட்டம் (*Master's Degree in law at Universiy Of London*) பெற்றார். அரசியலில் ஈடுபடுவதற்கு முன்னர் இவர் வழக்கறிஞராகப் பணிபுரிந்தார்.

## பொறுப்புகள்

* வழக்கறிஞர்
* மலேசிய தொழில்முனைவோர் மேம்பாடு மற்றும் கூட்டுறவு அமைச்சின் துணை அமைச்சர் (2022)
* சட்ட ஆலோசகர் தமிழ் மலர் நாளிதழ்
* மலேசிய மனிதவள அமைச்சு;  திறன் மேம்பாட்டு நிதிக் கழகத்தின் (*Skills Development Fund Corporation* - **PTPK**) முன்னாள் தலைவர்
* பொதுச் செயலாளர், டாக்டர் அம்பேத்கார் நல வாரியம் (*Dr. Ambedkar Welfare Board*)

## மேற்கோள்கள்

## மேலும் காண்க
* மேலவை (மலேசியா)
* அன்வார் இப்ராகிம் அமைச்சரவை
* மக்கள் நீதிக் கட்சி

## வெளி இணைப்புகள்

பகுப்பு:1968 பிறப்புகள்
பகுப்பு:மலேசியத் தமிழ்ப் பெண்கள்‎
பகுப்பு:மலேசிய இந்தியர்கள்
பகுப்பு:மலேசியத் தமிழ் அரசியல்வாதிகள்
பகுப்பு:மலேசிய இந்திய நாடாளுமன்ற உறுப்பினர்கள்
தி வாரியர்

***தி வாரியர்*** (*The Warrior*) என்பது 2022 ஆம் ஆண்டு வெளியான இந்திய அதிரடித் திரைப்படமாகும். இதனை என். லிங்குசாமி இயக்க ஸ்ரீனிவாசா சில்வர் ஸ்கிரீன் தயாரித்தது. தமிழ், தெலுங்கு இரு மொழிகளில் ஒரே நேரத்தில் படமாக்கியுள்ளனர். இப்படத்தில் ராம் பொதினேனி, ஆதி பினிசெட்டி, கிரத்தி ஷெட்டி, அக்ஷரா கவுடா, நதியா ஆகியோர் நடித்துள்ளனர் . படத்திற்கு தேவி ஸ்ரீ பிரசாத் இசையமைத்துள்ளார்.

## மேற்கோள்கள்

பகுப்பு:2022 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:2022 தெலுங்குத் திரைப்படங்கள்
பகுப்பு:இந்தியத் தெலுங்குத் திரைப்படங்கள்
பகுப்பு:தேவி ஸ்ரீ பிரசாத் இசையமைத்த திரைப்படங்கள்
பர்மிய கதிர்க்குருவி

**பர்மிய கதிர்க்குருவி** (*Burmese prinia*)(*பிரினியா குக்கி*) என்பது சிசுடிகோலிடே குடும்பத்தில் உள்ள ஒரு பறவை இனமாகும். பர்மியக் கதிர்குருவியும் அன்னம் கதிர்க்குருவியும் (*பி. ராக்கி* ) முன்பு தீக்னனின் கதிர்க்குருவியுடன் (*பி. பாலிக்ரோவா*) பழுப்பு கதிர்க்குருவியாக கருதப்பட்டது.

பர்மியக் கதிர்க்குருவி தென்கிழக்கு ஆசியாவில் காணப்படுகிறது. இது மத்திய மியான்மரின் மேற்கிலிருந்து தாய்லாந்து மற்றும் லாவோஸின் மேற்கு விளிம்பு வரையிலும், வடக்கே சீனாவின் தெற்கு யுன்னான் மாகாணத்திலும் காணப்படுகிறது. இது ஒற்றைச் சிற்றினமாக அறியப்படுகிறது. இதில் துணையினங்கள் இல்லை. 2019-ல் வெளியிடப்பட்ட இனத்தொகுதி வரலாற்று ஆய்வைத் தொடர்ந்து இது *பி. ராக்கி* மற்றும் *பி. பாலிக்ரோவாவிலிருந்து* பிரிக்கப்பட்டது.

## மேற்கோள்கள்

பகுப்பு:கதிர்க்குருவி
எச். ஆர். கேசவ மூர்த்தி

**எச். ஆர். கேசவ மூர்த்தி** ( பிப்ரவரி 22, 1934 -  டிசம்பர் 21, 2022) ஓர் இந்திய கமகா (கதை சொல்லி) விரிவுரையாளர் மற்றும் குரு ஆவார். 1998 இல் கர்நாடக அரசால் சாந்தலா நாட்டிய சிறீ விருதும், 2022 இல் இந்திய அரசால் கலைத் துறையில் பத்மசிறீ விருதும் இவருக்கு வழங்கப்பட்டது.

## தனிப்பட்ட வாழ்க்கை
கேசவ மூர்த்தி  பிப்ரவரி 22, 1934 அன்று வேதபிரம்ம ராமசுவாமி சாஸ்திரிக்கு கமகா கலைஞர்களின் குடும்பத்தில் பிறந்தார். ஹோசஹள்ளியில் வசித்து வந்தார். இவருக்கு திருமணமாகி 1 மகள் இருந்துள்ளார். இவர்  திசம்பர் 21, 2022 அன்று ஹோசஹள்ளியில் உள்ள இவரது வீட்டில் காலமானார்.

## தொழில்
கமகா துறையில் குறிப்பிடத்தக்க நிபுணரான மூர்த்தி, தனது தந்தையிடமும் பின்னர் வெங்கடேசய்யாவிடமும் பயிற்சி பெற்றார். கன்னட இதிகாசங்களான *குமாரவியாச பாரதம்* மற்றும் *ஜைமினிஸ் பாரதத்தை* விளம்பரப்படுத்தினார். இவரது இசையின் மாறுபாடு பின்னர் கேசவ மூர்த்தி கரானா என்று அறியப்பட்டது.

## விருதுகள்
கேசவ மூர்த்திக்கு 1998 ஆம் ஆண்டு சாந்தலா நாட்டிய ஸ்ரீ விருது கர்நாடக அரசால் பாரம்பரிய நடனத்திற்கான பங்களிப்புக்காக வழங்கப்பட்டது.  2002 ஆம் ஆண்டில், அவருக்கு கர்நாடக அரசால் ராஜ்யோத்சவ பிரஷஸ்தி மற்றும் கர்நாடக ரத்னா விருது வழங்கப்பட்டது. 2022 ஆம் ஆண்டில்  இந்திய அரசாங்கம் அவருக்கு நாட்டின் நான்காவது உயரிய சிவிலியன் விருதான பத்மஸ்ரீ விருதை வழங்கியது, கர்நாடகாவில் கலை வடிவில் கதைசொல்லும் *காவ்ய வசனத்தைப்* பாதுகாக்க, கலைத் துறையில் இவர் செய்த பங்களிப்புகளுக்காக  இந்த விருது வழங்கப்பட்டது.

## மேற்கோள்கள்

பகுப்பு:பரதநாட்டியக் கலைஞர்கள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:பத்மசிறீ விருது பெற்ற கலைத் துறையினர்
பகுப்பு:சிவமொக்கா மாவட்ட மக்கள்
பகுப்பு:2022 இறப்புகள்
பகுப்பு:1934 பிறப்புகள்
1470கள்

**1470கள்** என்றழைக்கப்படும் பத்தாண்டு காலம் 1470ஆம் ஆண்டு துவங்கி 1479-இல் முடிவடைந்தது.

## மேற்கோள்கள்

*
பெரிணி சிவதாண்டவம்

thumb| தாண்டவம் காட்சி
**பெரிணி சிவதாண்டவம்** அல்லது **பெரிணி தாண்டவம்** என்பது தெலங்காணாவின் பழமையான நடன வடிவமாகும். இது சமீப காலத்தில் புத்துயிர் பெற்றுள்ளது. காக்கத்தியர் வம்ச ஆட்சியின் போது இது செழித்தது. இந்துக் கடவுளான சிவபெருமானின் நினைவாக பெரிணி நிகழ்த்தப்படுகிறது. மேலும் இது பண்டைய காலங்களில் வீரர்கள் போருக்குச் செல்வதற்கு முன்பு நிகழ்த்தப்பட்டதாக நம்பப்படுகிறது. நடராஜ ராமகிருஷ்ணா ராமப்பா கோயிலில் உள்ள பழைய கையெழுத்துப் பிரதிகள் மற்றும் சிற்பங்களைப் படித்து இக்கலை வடிவம் மீட்டெடுக்கப்பட்டது.

## நடனம்
பெரிணி சிவ தாண்டவம் பொதுவாக ஆண்களால் ஆடும் நடன வடிவமாகும். இது 'போர்வீரர்களின் நடனம்' என்று அழைக்கப்படுகிறது. போர்க்களத்திற்குச் செல்லும் முன் போர்வீரர்கள் சிவபெருமானின் சிலைக்கு முன்பாக இந்த நடனத்தை ஆடுகிறார்கள். வாரங்கலில் தங்கள் வம்சத்தை நிறுவிக் கிட்டத்தட்ட இரண்டு நூற்றாண்டுகள் ஆட்சி செய்த காகத்தியர்களின் ஆட்சியின் போது பெரிணி தன் உச்சத்தை அடைந்தது. ஜயப சேனானியின் சமசுகிருத நூலான *நர்த்திய ரத்னாவளியில்* இந்நடன வடிவம் குறிப்பிடப்பட்டுள்ளது. இதன் சிக்கலான அசைவுகள் மற்றும் தொன்மங்களின் அடிப்படையில், நடன வடிவம் நீண்ட காலத்திற்கு முன்பே வளர்ந்ததாக நம்பப்படுகிறது.

இந்த நடன வடிவம் 'ப்ரேரனா' (உத்வேகம்) மற்றும் உச்ச நடனக் கலைஞரான சிவபெருமானுக்கு அர்ப்பணிக்கப்பட்டது என்று நம்பப்படுகிறது. வாரங்கலில் உள்ள ராமப்பா கோயிலின் கர்ப்பக் குடி (சன்னதி சன்னதி) அருகே உள்ள சிற்பங்களில் இந்த நடனத்திற்கான சான்றுகளைக் காணலாம்.

பெரிணி என்பது பறையினை ஒலிக்கும் துடிப்புடன் நடனமாடுவார்கள். நடனக் கலைஞர்கள் தங்கள் உடலில் சிவனின் சக்தியை உணரும் நிலைக்குத் தங்களைத் தாங்களே ஈடுபடுத்திக் கொள்கிறார்கள். நடனமாடும் போது சிவனை தனக்குள் வருமாறும், அழைத்து அவர் தங்களுக்குள் வந்ததாக உணர்ந்து சிவனைப் போன்றே நடனமாடுகிறார்கள். கோயில்களுக்கு முன்பாக உள்ள சிறப்பு மேடைகளில் நடனம் ஆடப்படுகிறது.  காகதீய வம்சத்தின் வீழ்ச்சிக்குப் பிறகு பெரிணி நடன வடிவம் கிட்டத்தட்ட மறைந்து போனது. ஆனால் முனைவர் நடராஜ ராமகிருஷ்ணா பெரிணி நடனத்தில் மறுமலர்ச்சியைக் கொண்டு வந்தார்.

## மேலும் பார்க்கவும்

* தாண்டவம்

## மேற்கோள்கள்

## வெளி இணைப்புகள்
* நடராஜ ராமகிருஷ்ணா

பகுப்பு:தெலங்காணாவின் பண்பாடு
பகுப்பு:இந்திய நடனங்கள்
சபா இம்தியாஸ்

**சபா இம்தியாஸ்**  ( *Saba Imtiaz* ) கராச்சியைச் சேர்ந்த ஒரு பாக்கித்தானிய எழுத்தாளரும், பத்திரிகையாளரும், இசை விமர்சகரும், திரைக்கதை எழுத்தாளரும் ஆவார். இவர் முன்பு *தி நியூஸ் இன்டர்நேஷனல்* மற்றும் *[[தி எக்சுபிரசு திரிப்யூன்|தி எக்ஸ்பிரஸ் ட்ரிப்யூன்]]* ஆகியவற்றில் பணியாற்றினார். மேலும் தற்போது *[[த நியூயார்க் டைம்ஸ்|தி நியூயார்க் டைம்ஸ்]]*, *[[தி கார்டியன்]]*, மற்றும் *தி கிறிஸ்டியன் சயின்ஸ் மானிட்டர்* ஆகியவற்றிலும் எழுதி வருகிறார். *"கராச்சி, யு ஆர் கில்லிங் மி" என்பது,* 2014 இல்  வெளியிடப்பட்ட இவரது முதல் புதினமாகும் . இவர், காதல், நகைச்சுவையான *தேக் மகார் பியார் சே* (2015) திரைப்படத்தின் திரைக்கதையையும் எழுதியுள்ளார்.

## தொழில்
இம்தியாஸ் ஒரு ஃப்ரீலான்ஸ் பத்திரிகையாளராகவும் பத்தி எழுத்தாளராகவும் தனது வாழ்க்கையைத் தொடங்கினார். *[[த நியூயார்க் டைம்ஸ்|தி நியூயோர்க் டைம்ஸ்]]* *,* *[[தி கார்டியன்]]* மற்றும் *தி கிறிஸ்டியன் சயின்ஸ் மானிட்டர்* ஆகியவற்றில் எழுதத் தொடங்குவதற்கு முன்பு, தி நியூஸ் இன்டர்நேஷனல் மற்றும் தி *[[தி எக்சுபிரசு திரிப்யூன்|எக்ஸ்பிரஸ் ட்ரிப்யூன்]]* போன்ற பல்வேறு செய்தித்தாள்களில் பணியாற்றினார்.

இம்தியாஸ் ஒரு இசை விமர்சகரும் ஆவார். மேலும், இவர்,  இசை குறித்து பல கட்டுரைகளை எழுதியுள்ளார். அதில் இவர் எழுதிய கோக் ஸ்டுடியோ  கட்டுரை குறிப்பிடத்தக்கது.

### புதினங்கள்
இம்தியாஸ் *கராச்சி, யூ ஆர் கில்லிங் மீ என்ற நகைச்சுவை புதினத்தை எழுதியவர்!*, இது பிப்ரவரி 1, 2014 அன்று ரேண்டம் ஹவுஸ் இந்தியாவால் வெளியிடப்பட்டது. புத்தகம் பெரும்பாலும் நேர்மறையான மதிப்பாய்வு செய்யப்பட்டது. உலகின் மிக ஆபத்தான நகரங்களில் ஒன்றான கராச்சியில் வசிக்கும் ஆயிஷா கான் என்ற 28 வயது நிருபர், மற்றும் அவளது தவறான சாகசங்கள் மற்றும் ஒரு நல்ல காதலனைக் கண்டுபிடிக்கும் முயற்சியைப் பற்றியது இந்த புதினம். ஏப்ரல் 2015 இல், விக்ரம் மல்ஹோத்ரா தயாரிக்கும் நாவலுக்கான பாலிவுட் திரைப்பட உரிமையை இந்தியாவின் அபுண்டான்டியா என்டர்டெயின்மென்ட் வாங்கியது. இம்தியாஸ் திரைக்கதையை உருவாக்குவதிலும் ஈடுபடுகிறார்.

இம்தியாஸ் தனது இரண்டாவது புதினமான "*நோ டீம் ஆஃப் ஏஞ்சல்ஸ்"  இல்,* கராச்சி மோதல் பற்றி எழுதியுள்ளார்.  இது,  இன்னும் வெளியிடப்படவில்லை.

### திரைப்பட வாழ்க்கை
இம்தியாஸ் ஒரு திரைக்கதை எழுத்தாளரும் ஆவார், இவரது முதல் திரைக்கதை *தேக் மகார் பியார் சே* ஆகும், இது திரைப்படமாக தயாரிக்கப்பட்டது .  ஹுமைமா மாலிக் மற்றும் சிக்கந்தர் ரிஸ்வி நடித்த இந்தத் திரைப்படத்தை,  அசாத் உல் ஹக் இயக்கியுள்ளார். திரைப்படம் ஆகஸ்ட் 14, 2015 அன்று வெளியிடப்பட்டது, மேலும் இது விமர்சகர்களிடமிருந்து கலவையான விமர்சனங்களைப் பெற்றாலும் வணிக ரீதியாக வெற்றி பெற்றது.

2016 ஆம் ஆண்டு நிலவரப்படி, இம்தியாஸ் தனது சொந்த நாவலான கராச்சியின் பாலிவுட் தழுவலான *நூரின்* ஸ்கிரிப்டை உருவாக்கியுள்ளார் *, யூ ஆர் கில்லிங் மீ!* . பூஷன் குமார் தயாரித்து, சோனாக்ஷி சின்ஹா நாயகியாக நடித்துள்ள இப்படம் ஏப்ரல் 2017 இல் வெளியிடப்பட்டது.

## நூல் பட்டியல்

* *கராச்சி, யூ ஆர் கில்லிங் மி !* (2014)
* *நோ டீம் ஆஃப் ஏஞ்சல்ஸ்*

## திரைப்படவியல்

* 2015 *தேக் மகர் பியார் சே* (திரைக்கதை எழுத்தாளர்)

## சான்றுகள்

பகுப்பு:1985 பிறப்புகள்
பகுப்பு:பாக்கித்தானிய பெண் எழுத்தாளர்கள்
பகுப்பு:வாழும் மக்கள்
உருவார பொம்மை

**உருவார பொம்மை** என்பது களிமண்ணால் செய்யப்பட்டு சூளையில் சுட்டு உருவாக்கப்படுகின்றது. ஆண், பெண், குழந்தை, ஆடு, மாடு, நாய், குதிரை போன்றவற்றினை பொம்மைகளாக உருவாக்குகின்றனர். பக்தர்கள் இந்த உருவார பொம்மைகளை கோவிலில் நேர்த்திக்கடனாக செலுத்தி வழிபாடு செய்கின்றனர்.  இந்த உருவார பொம்மைகளை உருவாரம் எனவும் அழைக்கின்றனர். 

## நேர்த்திக்கடன் வழிபாடு
கால்நடைகளுக்கு உடல்நலம் சரியில்லாத போதும், உறவினர்கள் குடும்பத்திலுள்ளோர்களுக்கு உடல்நலம் சரியில்லாத போதும் நாட்டார் தெய்வங்களிடம் உருவாரம் செய்து வைப்பதாக வேண்டிக்கொள்கின்றனர். உடல்நலம் சரியானதும் உருவார பொம்மையை வாங்கி கோயிலில் வைக்கின்றனர். இதனை உருவாரம் எடுத்தல் என்கின்றனர். 

களிமண்ணால் செய்த சுடுமண் குதிரையை அலங்கரித்து எடுத்து செல்லும் சடங்கு நாட்டார் தெய்ய வழிபாட்டில் உள்ளது. சாத்தன், ஐயனார் கோயில்களில் இந்த சடங்கு கடைபிடிக்கப்படுகிறது. இதனை புரவியெடுப்பு அல்லது குதிரையெடுப்பு என்று அழைக்கின்றனர்.

## உருவாரம் தயாரிப்பு முறை
அரசின் அனுமதியோடு குளம், ஏரியிலிருந்து களிமண்ணை எடுக்கின்றனர். களிமண்ணால் கால்நடைகளின் உருவங்களை வடிவமைத்துவெயிலில் காய வைக்கின்றனர். காய்ந்த பொம்மைகளை தீயிலிட்டு சுடுகின்றனர். அதன்பின் பொம்மைகளுக்கு வண்ணங்கள் தீட்டப்படுகிறது. 

## படக்காட்சியகம்

File:Horse Terracotta of Tamilnadu.jpg| சுடுமண் குதிரைகள்
File:Terracotta of Snake-Charmer.jpg|மகுடி ஊதும் பாம்பாட்டி பொம்மை


## மேற்கோள்கள்

பகுப்பு:சுடுமண் பொம்மைகள்
பகுப்பு:நாட்டார் தெய்வ வழிபாடுகள்
செரண்டா

**செரண்டா**, (மலாய்: *Serendah*; ஆங்கிலம்: *Serendah*; சீனம்: 萬撓); என்பது மலேசியா, சிலாங்கூர் மாநிலத்தில், உலு சிலாங்கூர் மாவட்டத்தில் (*Hulu Selangor District*) உள்ள ஒரு நகரம். மலேசியத் தலைநகரமான கோலாலம்பூரில் இருந்து 23 கி.மீ. வடக்கே உள்ளது. 

செரெண்டா முன்பு காலத்தில் பல ஈயச் சுரங்கங்களின் தாயகமாக இருந்தது. இந்தச் சிறு நகரம், முன்பு பெரிய ஈயச் சுரங்க நகரமான ரவாங்கிற்கு (*Rawang*) ஒரு துணைக்கோள் நகரமாக இருந்தது.

இந்த நகரம் இப்போது ஒரு நிலையான கட்டத்தில் வளர்ந்து வருகிறது. மற்றும் கோலாலம்பூர் மாநகருக்கு வெளியே உள்ள மிகப்பெரிய புறநகர்ப் பகுதியாகும். இது உலு சிலாங்கூர் மாவட்டத்தில் அதிக மக்கள் தொகை கொண்ட முக்கிம் (நகரம்) (*Mukim*) ஆகும்.

## பொது

இந்த நகரம் ஒரு தாழ்வான இடத்தில் அமைந்து உள்ளது. இங்கு அடிக்கடி வெள்ளம் ஏற்படுவது உண்டு. அந்த வகையில், இந்தப் பகுதியில் வெள்ளம் ஏற்படாமல் இருக்க, ஈயச் சுரங்க உரிமையாளர்கள் அங்கு ஒரு சிறிய தடுப்பு அணையைக் கட்டினார்கள். 

அதனால் இந்த இடத்திற்கு செரண்டா என்று பெயர் வந்தது. மலாய் மொழியில் செரண்டா (*Serendah*) என்றால் ’தாழ்வானது’ என்று பொருள். பிரித்தானியர் ஆட்சிக் காலத்தில் ஈயச் சுரங்க நடவடிக்கைகளால் இந்தப் பகுதி வளர்ச்சி பெற்றது.

## நிலவியல்

செரண்டாவில் உள்ள பிரபலமான சுற்றுலாத் தலங்களில் ஒன்றான பெரிகி தூஜோ செரண்டா (*Perigi Tujuh Serendah*), அங்கு ஏற்படும் வெள்ளத்தைக் கட்டுப் படுத்துவதற்காக உருவாக்கப்பட்டது.

இந்த நகரத்திற்குத் தெற்கில் சுங்கை சோ (*Sungai Choh*) நகர்ப்புறம்; மேற்கில் புக்கிட் பெருந்தோங் (*Bukit Beruntung*); மற்றும் வடக்கில் அன்ந்தாரா காபி (*Antara Gapi*) ஆகிய புறநகர்ப் பகுதிகள் உள்ளன. செரண்டாவின் மொத்த பரப்பளவு 208.8 சதுர கி.மீ.

## வளர்ச்சி

செரண்டா தொடருந்து நிலையம் (*Serendah Komuter Station*) எனும் ஒரு புதிய தொடருந்து நிலையம், செரண்டா நகரில் இருந்து வடமேற்கில் சுமார் இரண்டு கி.மீ. தொலைவில் உள்ளது. இந்த நிலையம் ராசா தொடருந்து நிலையம் (*Rasa Komuter Station*) மற்றும் பத்தாங்காலி தொடருந்து நிலையம் (*Batang Kali Komuter Station*) ஆகியவற்றுடன் ஏப்ரல் 21, 2007-இல் திறக்கப்பட்டது.

தேசிய கார் தயாரிப்பு நிறுவனங்களில் ஒன்றான பெரோடுவா (*Perodua*), இந்த செரண்டாவில் தன் தலைமையகத்தைக் கொண்டு உள்ளது.

## காட்சியகம்


File:Serendah Railway Station 8.jpg|செரண்டா தொடருந்து நிலையம்
File:Perodua Corporate Office.jpg|பெரோடுவா தலைமையகம்
File:Serendah 2.jpg|செரண்டா பழைய தொடருந்து நிலையம்
File:Serendah Town 3.jpg|செரண்டா நகரம்


## மேற்கோள்கள்

## மேலும் காண்க
* உலு சிலாங்கூர் மாவட்டம்
* புக்கிட் பெருந்தோங்
* பத்தாங்காலி
* கோலா குபு பாரு
* ரவாங்

## வெளி இணைப்புகள்

பகுப்பு:மலேசிய நகரங்கள்
பகுப்பு:சிலாங்கூர் நகரங்கள்‎
நகர மண்டபம், கோயம்புத்தூர்

**நகர மண்டபம்**, **டவுன்ஹால்** எனவும் அறியப்படுகிறது. இது இந்தியாவின் தமிழ்நாட்டில் உள்ள கோயம்புத்தூர் நகரின் முக்கிய பகுதியாகும். இது ஒப்பனகார வீதி, ராஜா வீதி, உக்கடம், வெரைட்டி ஹால் சாலை மற்றும் என்.எச். சாலை போன்ற இடங்களைக் கொண்ட நகரத்தின் மிகப்பெரிய மற்றும் பெரிய வணிக மையமாகும். கோயம்புத்தூரில் உள்ள விக்டோரியா நகர மண்டபத்தில் இருந்து இந்த பகுதிக்கு அதன் பெயர் வந்தது. இது நகரின் மையத்தில் அமைந்துள்ளது.

## புவியியல்
டவுன்ஹால் கோயம்புத்தூர் பன்னாட்டு வானூர்தி நிலையத்திலிருந்து சுமார் 11&nbsp;கி.மீ.லும், நகர தொடருந்து நிலையத்திலிருந்து 1&nbsp;கி.மீ.லும், கோயம்புத்தூர் வடக்கு தொடருந்து நிலையத்திலிருந்து 4&nbsp;கி.மீ.லும், காந்திபுரம் மத்திய பேருந்து நிலையத்திலிருந்து 3&nbsp;கி.மீ.லும், கோயம்புத்தூர் ஒருங்கிணைந்த பேருந்து நிலையத்திலிருந்து 10&nbsp;கி.மீ.லும் போத்தனூர் தொடருந்து நிலையத்திலிருந்து 8&nbsp;கி.மீ.லும் அமைந்துள்ளது. டவுன்ஹால் அதன் எல்லைகளை காந்திபுரம், இராமநாதபுரம், செல்வபுரம், காந்திபுரம் கரும்புகடை, ஆர்.எஸ்.புரம் மற்றும் உப்பிலிபாளையம் ஆகியவற்றுடன் பகிர்ந்து கொள்கிறது.

## பொருளாதாரம்
டவுன்ஹால் கோயம்புத்தூரில் உள்ள ஒரு முக்கிய வணிக மையமாகும். இது பல்வேறு வணிக நிறுவனங்கள் மற்றும் சந்தைகளைக் கொண்டுள்ளது.

## உள்கட்டமைப்பு
கோவை மாநகராட்சி அலுவலகம் டவுன்ஹாலில் விக்டோரியா நகர மண்டப கட்டடத்தில் உள்ளது. போக்குவரத்து நெரிசலை குறைக்க, உக்கடத்தில், ரூ. 265 கோடி மதிப்பில், மேம்பாலம் கட்டப்பட்டு வருகிறது.

### போக்குவரத்து
டவுன் ஹாலில் இருந்து காந்திபுரம் மத்திய பேருந்து நிலையம் 3&nbsp;கி.மீ. தொலைவிலும்  உக்கடம் பேருந்து முனையம் 1&nbsp;கி.மீ. தொலைவிலும் அமைந்துள்ளது. தென்னக இரயில்வேயின் முக்கியமான தொடருந்து நிலையங்களில் ஒன்றான கோயம்புத்தூர் சந்திப்பு இங்கு அமைந்துள்ளது.

## கடையில் பொருட்கள் வாங்குதல்
டவுன்ஹாலில் உள்ள இரண்டு முக்கிய ஷாப்பிங் இடங்கள் பெரிய கடை வீதி மற்றும் ஒப்பனகார வீதி.

## கோவில்கள்
நகரின் காவல் தெய்வமான கோனியம்மன் கோயில் நகர மண்டபத்திற்கு அருகில் அமைந்துள்ளது.

## உள்ளூர்
டவுன்ஹால் கோயம்புத்தூர் நகரத்தின் அனைத்து சுற்றுப்புறங்களுடனும் உக்கடத்தில் அமைந்துள்ள பேருந்து நிலையத்துடன் நன்றாக இணைக்கப்பட்டுள்ளது.

## அரசியல்
நகர மண்டபம் என்பது கோயம்புத்தூர் தெற்கு சட்டமன்றத் தொகுதி மற்றும் கோயம்புத்தூர் மக்களவைத் தொகுதி ஆகியவற்றின் ஒரு பகுதியாகும்.

## மருத்துவமனைகள்

* கோவை அரசு மருத்துவமனை

### அடையாளங்கள்
1892 ஆம் ஆண்டு கட்டப்பட்ட கோயம்புத்தூர் மாநகராட்சி நகர மண்டபம் மற்றும் மணிக்கூண்டு ஆகியவை உள்ளூரில் உள்ள முக்கிய அடையாளங்களாகும்.

## கோயம்புத்தூர் மெட்ரோ
கோயம்புத்தூர் மெட்ரோவின் சாத்தியக்கூறு ஆய்வு நிறைவடைந்து, கணியூர், கோயம்புத்தூர் ஒருங்கிணைந்த பேருந்து நிலையம் மற்றும் பிலிச்சி ஆகிய மூன்று வழித்தடங்களைக் கொண்ட மெட்ரோ ரயில்களுக்கான மையமாக உக்கடம் இருக்கும். மற்ற இரண்டு வழித்தடங்களும் உக்கடம் வழியாக கணேசபுரத்தை காருண்யா நகருடன் இணைக்கும் மற்றும் காரணம்பேட்டையை தண்ணீர்பந்தலுடன் இணைக்கும்.

## குறிப்புகள்

பகுப்பு:கோயம்புத்தூர்
நாவூறு

**நாவூறு** என்பது இந்து சமயத்தில் வழக்கில் உள்ள நம்பிக்கையாகும். நாவூறு என்பதற்கு ஈழத்து மொழி அகராதியில் "நாத்தோஷம்" என்றே விளக்கப்படுகின்றது. வளமான ஒருவரை கண்டு வியந்து சொல்லப்படுகின்ற சொல்லால் ஊறு விளையலாம் என அஞ்சுகின்றனர். அதனால் நாவூறு கழிக்கும் சடங்குகளை செய்கின்றனர்.

## பாதிப்புகள்
வளமான ஒருவரைக் கண்டு பொறாமையால் இவ்வளவு நல்ல வாழ்வு வாழ்கின்றாரே என யாரேனும் வியந்தால் நாவூறு ஏற்படுகிறது. இதனால் பாதிக்கப்பட்டவர்களின் குடும்பத்தில், தொடர்ந்து பிரச்சினைகள், தடைகள், சோகம், பிரிவு, நஷ்டம், பொருள் இழப்பு, வரவுக்கு மீறிய செலவு, ஒரு பிரச்சினை தீருவதற்குள் அடுத்த பிரச்சினை , பெண்களுக்கு உடல் சோர்வு, மனச்சோர்வு, இல்லாத ஒன்றை கற்பனை செய்து பயப்படுதல், கணவன் -மனைவி இடையே காரணம் இல்லாத பிரச்சினைகள், சந்தேகங்கள், உறவினர்களுடன் பகை, வெளியே சொல்ல முடியாத கஷ்டம், வெளியில் இருந்து பார்ப்பவர்களுக்கு கண்டறிய முடியாத கஷ்டம் இருக்கும். சுப நிகழ்வுகளில் தடை, மருத்துவச் செலவு, உணவை பார்த்தால் வெறுப்பு, சாப்பிட பிடிக்காமல் போவது, எல்லோரிடமும் எரிந்து விழுவது, கெட்ட கனவுகள், தூக்கமின்மை, அடிக்கடி கொட்டாவி விடுவது, எதிர்மறை எண்ணங்கள் போன்றவை உண்டாகும்.

## சொல்லிலக்கணம்

நா+ ஊறு = நாவூறு

## நாவூறு கழிக்கும் முறை
பொறாமையால் நாவூறு ஏற்படும் வண்ணம் பேசியவரின் காலடி மண்ணை எடுத்து சுற்றி மூன்று தெருக்கள் இணையும் முச்சந்தியில் போடுகின்றனர். சிலர் எலுமிச்சையை திருஷ்டி சுத்தும் வழக்கத்தை கையாளுகிறார்கள்.

## ஆதாரங்கள்

பகுப்பு:இந்து சமய நம்பிக்கைகள்
பகுப்பு:இந்து சமயச் சடங்குகள்
மத்திய பொருளாதார புலனாய்வு பணியகம்

மத்திய பொருளாதாரப் புலனாய்வு பணியகம் (**Central Economic Intelligence Bureau (CEIB)**), இந்திய அரசின் நிதி அமைச்சகத்தின் கீழ் உள்ள வருவாய்த் துறையின் கட்டுப்பாட்டில் இயங்கும் ஒரு புலனாய்வு அமைப்பாகும். இந்த அமைப்பு சூலை 1985ஆம் ஆண்டு முதல் இந்திய வருவாய்ப் பணி அதிகாரி தலைமையில் இயங்குகிறது. இந்த அமைப்பு இந்தியாவிற்கு எதிராக, இந்தியாவில் நடைபெறும்  பொருளாதாரக் குற்றங்கள் குறித்தான  தகவல்களைச் சேகரிப்பதற்கும், கண்காணிப்பதற்குமான உளவு நிறுவனம் ஆகும்.இதன் முதன்மைப் பணி பொருளாதார நுண்ணறிவு, கடத்தல், பணமோசடி, வரி ஏய்ப்பு மற்றும் மோசடி போன்ற பொருளாதார குற்றங்களை கண்காணித்தல் மற்றும் எதிர்த்துப் போராடுதல் ஆகும்.
## செயல்பாடுகள்
# பல்வேறு சட்டவிரோத பொருளாதார நடவடிக்கைகள் பற்றிய தகவல்களைச் சேகரித்தல், இந்தியப் பொருளாதாரம் மற்றும் நிதித் துறையின் முக்கியமான மற்றும் எளிதில் பாதிக்கப்படக்கூடிய துறைகளைக் கண்காணித்தல்.
# அந்நியச் செலாவணி பாதுகாப்பு மற்றும் கடத்தல் நடவடிக்கைகள் தடுப்புச் சட்டம், 1974 (COFEPOSA) முழுவதுமாக செயல்படுத்தப்படுவதை உறுதி செய்தல். இது போன்ற குற்றங்கள் மற்றும் குற்றவியல் அமைப்புகளை எதிர்ப்பதற்கான வழிமுறைகளை உருவாக்குவதற்கும் இது பொறுப்பாகும்.
# பொருளாதாரக் குற்றங்களை எதிர்த்துப் போராடுவதற்கு நிதி அமைச்சகத்தில் உள்ள  வருமான வரி விசாரணை தலைமை இயக்குநரகம் மற்றும் அமலாக்க இயக்குனரகம் ஆகியவைகளுடன் ஒருங்கிணைந்து செயல்படுதல்.
# இது நடுவண் புலனாய்வுச் செயலகம், மத்திய நேரடி வரிகள் வாரியம், மத்திய மறைமுக வரிகள் மற்றும் சுங்க வாரியம் மற்றும் வருவாய் புலனாய்வு இயக்குநரகம் ஆகியவற்றுடன் ஒத்துழைக்கிறது மற்றும் தொடர்பு கொள்கிறது. 
# சுங்கம், மருந்துகள் மற்றும் பொருளாதார சட்ட அமலாக்கத்திற்குப் பொறுப்பான பிற நாடுகளின் முகமைகளுடன் பன்னாட்டு அளவில் ஒத்துழைக்கிறது.
## இதனையும் காண்க
* நிதி அமைச்சகம்
* இந்திய அரசின் வருவாய்த் துறை
* மத்திய நேரடி வரிகள் வாரியம்
* மத்திய மறைமுக வரிகள் மற்றும் சுங்க வாரியம் 
* வருமான வரி விசாரணை தலைமை இயக்குநரகம்  
* அமலாக்க இயக்குனரகம்
* வருவாய் புலனாய்வு இயக்குநரகம்
## மேற்கோள்கள்

பகுப்பு:இந்தியப் பொருளாதாரம்

பகுப்பு:இந்தியப் புலனாய்வு அமைப்புகள்
பகுப்பு:இந்தியாவில் சட்ட அமலாக்கம்
பகுப்பு:இந்திய நிதி அமைச்சகம்
பன்னாட்டு நடன நாள்

**பன்னாட்டு நடன நாள்** (*International Dance Day*) என்பது ஒரு உலகளாவிய நடனக் கொண்டாட்டமாகும், இது யுனெசுக்கோவின் கலை நிகழ்ச்சிகளுக்கான முக்கிய பங்காளியான பன்னாட்டு நாடக நிறுவனத்தின் (ITI) நடனக் குழுவால் தொடக்கப்பட்டது. இந்த நிகழ்வு ஒவ்வோர் ஆண்டும் ஏப்ரல் 29 அன்று உலகளாவிய அளவில் கொண்டாடப்படுகிறது. இந்நாள் நவீன பாலே நடனத்தின் தந்தை எனக் கருதப்படும் சான் சியார்ச் நோவேர் (1727-1810) என்பவரின் பிறந்த நாள் ஆகும். இந்த நாள் உலகம் முழுவதும் நடைபெறும் நிகழ்வுகள் மற்றும் திருவிழாக்கள் மூலம் நடனத்தில் பங்கேற்பையும் கல்வியையும் ஊக்குவிக்க முயல்கின்றது. யுனெசுகோ இந்த நிகழ்வின் படைப்பாளர்களாகவும் அமைப்பாளர்களாகவும் நாடக நிறுவனத்தை முறையாக அங்கீகரித்துள்ளது.

## வரலாறு
1982 இல் உருவாக்கப்பட்டதிலிருந்து ஒவ்வோர் ஆண்டும், பன்னாட்டு நடன நாளுக்கான செய்தியை எழுத ஒரு சிறந்த நடன ஆளுமை தேர்ந்தெடுக்கப்படுகின்றார். தேர்ந்தெடுக்கப்பட்ட அவரது சொந்த நகரத்தில் பன்னாட்டு நாடக நிறுவனம் ஐடிஐ ஒரு முக்கிய நிகழ்வை ஏற்பாடு செய்கிறது, அதில் நடன நிகழ்ச்சிகள், கல்விப் பட்டறைகள், மனிதநேயத் திட்டங்கள் மற்றும் வெளிநாட்டுத் தூதர்கள், உயரதிகாரிகள், நடனப் பிரமுகர்கள் மற்றும் அந்த ஆண்டிற்காகத் தேர்ந்தெடுக்கப்பட்ட செய்தி ஆசிரியர் ஒருவரின் உரைகள் இடம்பெறுகின்றன.

இந்த நாள் நடனத்தின் மதிப்பையும் முக்கியத்துவத்தையும் உணரக்கூடியவர்களுக்கு ஒரு கொண்டாட்ட நாளாக அமைகிறது, அத்துடன் மக்களிடம் அதன் மதிப்பை உணர்த்தாத அரசாங்கங்கள், அரசியல்வாதிகள், மற்றும் நிறுவனங்களுக்கு ஒரு விழிப்புணர்வாகவும் செயல்படுகிறது.

## மேற்கோள்கள்

## வெளி இணைப்புகள்

* Dance Day Official Site

பகுப்பு:ஏப்ரல் சிறப்பு நாட்கள்
பகுப்பு:நடனம்
நடனம்
எர்ரகடா

**எர்ரகடா** (*Erragadda*) என்பது இந்தியாவின் தெலங்காணா மாநிலம் ஐதராபாத்தில் மேற்கு மண்டலத்தில் வளர்ந்து வரும் வணிக மற்றும் குடியிருப்பு பகுதி ஆகும். ஈசிஈ தொழிற்சாலை எனப்படும் மின்சார நிறுவனத்தில் பணிபுரிபவர்களின் குடியிருப்புகள் இங்கு அமைந்துள்ளன. பிரபலமான அடையாளங்களாக இப்பகுதியில் கோகுல் திரையரங்கம் மற்றும் புனித தெரசா மருத்துவமனை முறையே 1980 அல்லது 1970களில் கட்டப்பட்டவை உள்ளன. இது பெருநகர ஐதராபாத்து மாநகராட்சியின் பகுதி எண்.101ஆக நிர்வகிக்கப்படுகிறது.

## ஆரோக்கியம்
இடது|thumb| நெஞ்சக மருத்துவமனை
இடது|thumb| புனித தெரசா மருத்துவமனை
புனித தெரசா மருத்துவமனை போன்ற மருத்துவ நிறுவனங்களும், மனநல சுகாதார நிறுவனம், காசநோய் மற்றும் நெஞ்சக மருத்துவமனை போன்ற அரசு நிறுவனங்களும் இங்கு அமைந்துள்ளன.

## போக்குவரத்து
எர்ரகடா நகரின் அனைத்து பகுதிகளுக்கும் தெலங்காணா மாநில சாலைப் போக்குவரத்துக் கழக பேருந்து சேவை மூலம் நன்கு இணைக்கப்பட்டுள்ளது. ஆனால் சந்திப்புகளில் சாலைகள் குறுகலாக இருப்பதால், சரியான போக்குவரத்து கட்டுப்பாடு இல்லாததால், உச்ச நேரங்களில் போக்குவரத்து நெரிசல் ஏற்படுகிறது.

அருகிலுள்ள ஐதராபாத் எம். எம். டி. எஸ். நிலையம் பாரத் நகரில், அரை கிலோமீட்டருக்கும் குறைவான தூரத்தில் அமைந்துள்ளது.

## மேற்கோள்கள்

பகுப்பு:Coordinates on Wikidata
பகுப்பு:ஐதராபாத்து
சொப்பு பொம்மைகள்

**சொப்பு பொம்மைகள்** என்பது சமையல் பாத்திரங்கள் மற்றும் சமையல் உபகரணங்களை சிறிய அளவில் செய்த விளையாட்டு பொம்மைகளாகும். இதனை சொப்பு சாமான்கள் எனவும் கூறுவர். குழந்தைகள் விளையாடவும், நவராத்திரி திருவிழாவின் போது கொலு வைக்கவும் இந்த பொம்மைகள் உதவுகின்றன.

## அம்பை சொப்பு சாமான்கள்
தமிழ்நாடு மாநிலத்தில் திருநெல்வேலி மாவட்டம் அம்பாசமுத்திரத்தில் கைவினை கலைஞர்களால் 18ஆம் நூற்றாண்டிலிருந்து தயாரிக்கப்படும் சொப்பு சாமான்கள் புகழ் பெற்றவையாகும். இந்த சொப்பு சாமான்கள் மரத்தால் தயாரிக்கப்பட்டு ஊறு விளைவிக்காத இயற்கை வண்ணங்கள் பூசி விற்கப்படுகின்றன. இந்த பொம்மைகளின் தனித்துவத்திற்காக புவிசார் குறியீடு கோரப்பட்டுள்ளது. அம்பாசமுத்திரத்தில் தயாரிக்கப்படும் சொப்பு பொம்மைகளை அம்பை சொப்பு சாமான்கள் என்று அழைக்கின்றனர்.

## தயாரிக்கும் முறை
இந்த சொப்பு பொம்மைகளை மஞ்சள் கடம்பு, தேக்கு, ரோஸ்வுட் மரக்கட்டைகளில் தயாரித்தனர். மஞ்சள் கடம்ப மரங்கள் கிடைப்பது அரிதான பிறகும், தேக்கு ரோஸ்வுட் மரங்களின் விலையுயர்வுக்கு பிறகும் ரப்பர் மரம் மற்றும் யூக்கலிப்டஸ் மரங்கள் பொம்மை தயாரிக்க பயன்படுத்தப்படுகிறது.

யூக்கலிப்டஸ் மரத்தண்டு வெண்மையாக இருப்பதாலும் கடைவதற்கு எளிதாக இருப்பதாலும் இவற்றை வெட்டி ஆறு மாதங்களுக்கு முன்பே காயவைத்து விடுகின்றனர். பின்னர் ஒரு அடி நீள கட்டையாக வெட்டி தேவையான அளவு இழைக்கின்றனர். சில பொம்மைகளுக்கு கடசல் முறையை பயன்படுத்துகின்றனர்.

## ஆதாரங்கள்

பகுப்பு:மர பொம்மைகள்
பல்லாரி நகரம் சட்டமன்றத் தொகுதி

**பல்லாரி நகரம் சட்டமன்றத் தொகுதி** (*Bellary City Assembly constituency*) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது பல்லாரி மாவட்டத்தில் உள்ளது. பல்லாரி மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 94 ஆகும்.

## சட்டமன்ற உறுப்பினர்கள்

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:பள்ளாரி மாவட்டம்
1460கள்

**1460கள்** என்றழைக்கப்படும் பத்தாண்டு காலம் 1460ஆம் ஆண்டு துவங்கி 1469-இல் முடிவடைந்தது.

## மேற்கோள்கள்

*
அன்னம் கதிர்க்குருவி

**அன்னம் கதிர்க்குருவி** (*Annam prinia*)(*பிரினியா ராக்கி*) என்பது சிசுடிகோலிடே குடும்பத்தில் உள்ள ஒரு வகை பறவை சிற்றினம் ஆகும். அன்னம் கதிர்க்குருவியும் பர்மிய கதிர்க்குருவியும் (*பி. குக்கி*) முன்பு பழுப்புக் கதிர்க்குருவியும் (*பி. பாலிக்ரோவா*) ஒரே சிற்றினமாகக் கருதப்பட்டன.

அன்னம் கதிர்க்குருவி வியட்நாமின் தென்பகுதியிலும் கம்போடியாவின் கிழக்குப் பகுதியில் அன்னமைட் மலைகளில் தா லேட் பீடபூமியில் காணப்படுகிறது. இந்தச் சிற்றினத்தில் அறியப்பட்ட துணையினங்கள் இல்லை. 2019-ல் வெளியிடப்பட்ட தொகுதி வரலாற்று ஆய்வைத் தொடர்ந்து இது *பி. குக்கி* மற்றும் *பி. பாலிக்ரோவா* சிற்றினத்திலிருந்து பிரிக்கப்பட்டது.
## மேற்கோள்கள்

பகுப்பு:கதிர்க்குருவி
மனநல சுகாதார நிறுவனம்

**மனநல சுகாதார நிறுவனம், எர்ரகடா** (*Institute of Mental Health, Erragadda*) என்பது **எர்ரகடா மனநல மருத்துவமனை** என்றும் அழைக்கப்படுவது ஐதராபாத்து மாநிலத்தில் நிசாம் ஆட்சியின் போது நிறுவப்பட்ட பழமையான சுகாதார நிறுவனங்களில் ஒன்றாகும். இது ஐதராபாத்தில் உள்ள எர்ரகடாவில் அமைந்துள்ளது. இந்நிறுவனத்தினை தெலங்காணா அரசு நடத்தி வருகின்றது. இது மாநிலம் முழுவதும் உள்ள மனநல நோயாளிகளுக்கு மருத்துவச் சேவை செய்கிறது.

## வரலாறு
மன தஞ்சம் என்று பொருள்படும் *தாருல்-மஜனைன்* என நிறுவப்பட்ட இந்த மருத்துவமனை, சஞ்சல்குடா மத்தியச் சிறையில் தொடங்கப்பட்டு 400 படுக்கைகளுடன் ஜல்னா (மகாராட்டிரா)க்கு மாற்றப்பட்டது. இந்த நிறுவனம் 1895-1907-ல் ஜல்னாவிற்கு (அந்த நேரத்தில் நிசாம் ஆதிக்கத்தின் ஒரு பகுதி) மாற்றப்பட்டது. இந்நிறுவனத்தின் பெயர் *தாருல்-மஜனைன்* என்பதிலிருந்து மனநோய்களுக்கான மருத்துவமனை, ஜல்னா என மாற்றப்பட்டது.

ஐதராபாத் மாநிலம் (1948-56) உருவாக்கப்பட்ட பின்னர், ஜல்னா மகாராட்டிராவுடன் இணைக்கப்பட்ட பிறகு, 1953-ல் இந்த நிறுவனம் ஜல்னாவிலிருந்து ஐதராபாத்திற்கு மாற்றப்பட்டது. மருத்துவர் ஆர். நடராஜன் கடைசியாக அரசு கண்காணிப்பாளராக இருந்தார்.

## விரிவாக்கம்
2006ஆம் ஆண்டு தேசிய மனநலத் திட்டத்தின் கீழ் நீதிமன்றம் மற்றும் குற்றவியல் வழக்குகளுக்காக பிரத்தியேகமாக 150 படுக்கைகள் கொண்ட புதிய பகுதியுடன் இந்நிறுவனம் விரிவுபடுத்தப்பட்டது.

## மேற்கோள்கள்

பகுப்பு:ஐதராபாத்து
பகுப்பு:மருத்துவக் கல்லூரிகள்
கேரளத்தின் வட்டங்களின் பட்டியல்

கேரளாவில் மாவட்டத்திற்கு கீழே உள்ள நிர்வாக பிரிவுகள் வட்டங்கள் என்று அழைக்கப்படுகின்றன. 1670 கிராமங்கள் (குழு கிராமங்கள் உட்பட) கொண்ட 78 வட்டங்கள் உள்ளன.
வலது|thumb|495x495px| கேரள நிர்வாகப் பிரிவுகள்; 2020ஐ அடிப்படையாகக் கொண்ட வரைபடம்

{
 "type": "ExternalData",
 "service": "geoshape",
 "properties": {
  "stroke": "#ff0000",
  "stroke-width": 1
 },
 "query": "# Taluks in Kerala\nSELECT ?id ?idLabel\n(concat('', ?idLabel, '') as ?title)\nWHERE\n{\n?id wdt:P361 wd:Q7680362. # is a district\n?id wdt:P17 wd:Q668. # in India\nSERVICE wikibase:label { bd:serviceParam wikibase:language 'en'}\n}"}


## மேலும் பார்க்கவும்

* கேரளாவின் மாவட்டங்கள்

## குறிப்புகள்

* 

பகுப்பு:கேரளம்
பகுப்பு:கேரளம் தொடர்புடைய பட்டியல்கள்
தஞ்சோங் காராங்

**தஞ்சோங் காராங்**, (மலாய்: *Bandar Tanjung Karang*; ஆங்கிலம்: *Tanjung Karang*; சீனம்: 丹绒加弄); என்பது மலேசியா, சிலாங்கூர் மாநிலத்தில், கோலா சிலாங்கூர் மாவட்டத்தில் (*Kuala Selangor District*) உள்ள ஒரு நகரம். மலேசியத் தலைநகரமான கோலாலம்பூரில் இருந்து 65 கி.மீ. வட மேற்கே உள்ளது.

தஞ்சோங் கராங் ஒரு முக்கிம்; ஒரு நகரம்; மற்றும் நெல் வளரும் பகுதியாகும். 1936--ஆம் ஆண்டில் ஒரு தேசிய வேளாண் திட்டத்தின் மூலம் இங்கு நெல் சாகுபடி  தொடங்கப்பட்டது.

உள்ளூர் சிறுபான்மை சீனர்களும் இந்தியர்களும் நகர்ப்புற மற்றும் கடலோரப் பகுதிகளில் வாழ்கின்றனர். பெரும்பாலான மலாய்க்காரர்கள் கிராமப் புறங்களில் வாழ்கின்றனர்; மற்றும் விவசாய நடவடிக்கைகளை, குறிப்பாக நெல் சாகுபடிகளை மேற்கொள்கின்றனர்.

## பொது

தஞ்சோங் காராங்கில் இருந்து தொடங்கும் ஒரு பெரிய கால்வாய் இந்தப் பகுதியில் உள்ளது. இதனை பான் கால்வாய் Ban Canal என்று அழைக்கிறார்கள். இந்தக் கால்வாய் சபாக் பெர்ணம் மாவட்டத்தில் (*Sabak Bernam*) முடிவடைகிறது.

நெற்பயிர்களுக்கு நீர்ப்பாசனம் செய்ய போதுமான தண்ணீரை வழங்குவதும்; சுத்திகரிக்கப்பட்ட தண்ணீரை வழங்குவதும் இந்தக் கால்வாயின் முக்கியச் செயல்பாடுகள். அத்துடன் கிராம மக்களிடையே நன்னீர் மீன் வளர்ப்புக்கான இடமாகவும் இந்தக் கால்வாய் பயன்படுத்தப்படுகிறது.

### தஞ்சோங் காராங் நீர்ப்பாசனத் திட்டம்

1953-ஆம் ஆண்டில், தஞ்சோங் காராங் நீர்ப்பாசனத் திட்டத்தின் (*Tanjong Karang Irrigation Scheme Project*) ஒரு பகுதியாக, காலனித்துவ மத்திய அரசின் நீர்ப்பாசனம் மற்றும் வடிகால் துறையால் (*Department of Irrigation and Drainage*) இந்தக் கால்வாய் கட்டப்பட்டது. அந்தத் திட்டம், மத்திய சிலாங்கூர் மாநிலத்தின் சதுப்பு நிலத்தை நெல் சாகுபடிக்கு மாற்றி அமைத்த ஒரு சீரமைப்புத் திட்டமாகும்.

## வரலாற்றுக் கட்டடம்

கம்போங் சுங்கை காஜாங்கில் (*Kampung Sungai Kajang*) பராமரிப்பின்றி ஒரு பழைய வரலாற்றுக் கட்டடம் உள்ளது. இந்தக் கட்டடம் ஒரு காலத்தில் காலனித்துவ காலத்தில் கட்டப்பட்ட பனைச் சர்க்கரை பதப்படுத்தும் ஆலையாக இருந்ததாக நம்பப்படுகிறது. இரண்டாம் உலகப் போரின் போது, இந்தத் தொழிற்சாலை கைப்பற்றப்பட்டு ஜப்பானிய இராணுவத் தளமாகப் (*Japanese Military Base*) பயன்படுத்தப்பட்டது. 

போரின் அழிவுகளின் சில விளைவுகளை இன்றும் காணலாம். விவசாயம் மற்றும் நில மேம்பாடு காரணமாக, கிட்டத்தட்ட முழு தொழிற்சாலையும் அழிக்கப்பட்ட நிலையில் உள்ளது. கட்டமைப்பின் ஒரு சிறிய பகுதி மட்டுமே இன்றுவரை பராமரிக்கப் படுகிறது.

## மேற்கோள்கள்

## மேலும் காண்க
* கோலா சிலாங்கூர் மாவட்டம்
* கோலா சிலாங்கூர்

## வெளி இணைப்புகள்

பகுப்பு:மலேசிய நகரங்கள்
பகுப்பு:சிலாங்கூர் நகரங்கள்‎
மாநில நெடுஞ்சாலை 237 (தமிழ்நாடு)

**மாநில நெடுஞ்சாலை 237** என்பது ஆரணி நகரம் முதல் திருவண்ணாமலை மற்றும் சேலம் நகரை இணைக்கும் வகையில் எட்டிவாடி வரை உள்ள மாநில நெடுஞ்சாலை ஆகும். இந்த சாலையின் மொத்த தூரம் 15.7கிமீ ஆகும். இந்த சாலை 4 வழிச்சாலையாக தரம் உயர்த்தப்பட்டுள்ளது

## மேற்கோள்கள்

1. ஆரணி முதல் திருவண்ணாமலை வரையுள்ள சாலையை 4 வழிச்சாலையாக தரம் உயர்த்துதல்
தமிழ்நாடு நில ஒருங்கிணைப்பு சட்ட மசோதா 2023

**தமிழ்நாடு நில ஒருங்கிணைப்பு (சிறப்புத் திட்டங்கள்) சட்ட மசோதா 2023** (Tamil Nadu Land Consolidation (for Special Projects) Bill, 2023) 21 ஏப்ரல் 2023 அன்று தமிழ்நாடு சட்டப் பேரவையில் விவாதம் இன்றி நிறைவேற்றப்பட்டது. இந்த சட்ட முன்மொழிவின் நோக்கம் தமிழ்நாட்டிற்கு முக்கியத்துவம் வாய்ந்த பெரிய திட்டங்களுக்காக அரசு நிலங்களை ஒருங்கிணைப்பதாகும். இம்மசோதாவின்படி திட்டத்தை விண்ணப்பிக்கும்போதே திட்ட நிலத்தின் ஒட்டுமொத்த நீர் சேமிப்பு மற்றும் நீரோட்டம் குறைக்கப்படமாட்டாது எனத்தெரிவித்துள்ளது. பல துறைகளால் வழங்கப்படும் பல்வேறு அனுமதிகளை ஒரே விண்ணப்பத்தின் கீழ் அரசு நிலத்தை பெருநிறுவனங்களுக்கு வழங்குவது தான் இச்சட்ட மசோதாவின் இலக்கு.

## நோக்கம்
இச்சட்ட முன்மொழிவில் 100 ஹெக்டேருக்கு (247 ஏக்கர்) குறையாத நிலத்தில் நீர்நிலையோ, ஓடையோ, வாய்க்காலோ இருந்து, அந்த இடத்தில் தொழிற்சாலைத் திட்டத்தை ஒருவர் செயல்படுத்த விரும்பினால் அத்திட்டத்திற்கு சிறப்புத் திட்ட அனுமதி கோரி அரசிடம் விண்ணப்பிக்க வேண்டும். அப்படி விண்ணப்பிக்கும்போதே திட்ட நிலத்தில் ஒட்டுமொத்த நீர் சேமிப்பு மற்றும் நீரோட்டம் குறைக்கப்படமாட்டாது என்கிற உறுதியுடன் சமர்ப்பிக்க வேண்டும்.

இவ்வாறு சமர்ப்பிக்கப்படும் விண்ணப்பத்தை பரிசீலிக்கும் அரசு, மாநிலத்திற்கு முக்கியத்துவம் வாய்ந்த திட்டமென அதைக் கருதினால் அத்திட்டத்தை சிறப்புத் திட்டமாக அறிவித்து ஒரு நிபுணர் குழுவை உருவாக்கும். நான்கு அரசு அதிகாரி, ஒரு அரசால் பரிந்துரைக்கப்படும் சுற்றுச்சூழல் நிபுணர் உள்ளிட்ட 5 உறுப்பினர்கள் கொண்ட அக்குழு பொதுமக்கள் கருத்துக் கூட்டம் ஒன்றை நடத்தி, தங்களது உள்ளீடுகளுடன் கூடிய வரைவுத் திட்டம் ஒன்றை மாவட்ட ஆட்சியரிடம் சமர்ப்பிக்கும்.

மாவட்ட ஆட்சியர் அத்திட்ட வரைவை மாவட்ட அரசிதழிலும் இரண்டு செய்தித்தாள்களிலும் வெளியிடுவார். யாருக்கேனும் இதில் மாற்றுக்கருத்தோ பரிந்துரையோ இருந்தால் 30 நாட்களுக்குள் ஆட்சியருக்கு எழுத்து மூலமாக தெரிவிக்கலாம்.
## விமர்சனங்கள்
இந்த சட்டமசோதா `நிலம் மற்றும் நீர்நிலைகளை சிறப்பு திட்டங்கள் எனும் பெயரில் *தனியார் பெரு நிறுவனங்களுக்கு சட்டபூர்வமாக தாரைவார்க்கும் திட்டம்* என குற்றம்சாட்டி பல்வேறு சுற்றுச்சூழல் அமைப்பினர் மற்றும் அரசியல் கட்சியினர் எதிர்ப்பு தெரிவித்து வருகின்றனர். மேலும் இத்திட்டத்தை புறக்கணிக்க மக்களுக்கு வாய்ப்போ அல்லது நிபுணர் குழுவுக்கு திட்டத்தை தள்ளுபடி செய்யும் வாய்ப்போ அளிக்கப்படவில்லை என சமூக ஆர்வலர்கள் குறை கூறுகின்றனர். 

திட்டத்தின் விண்ணப்பத்தை நிபுணர் குழு நினைத்தால் நிராகரிக்கலாம் என்ற வாய்ப்பே இல்லை. *அரசு ஒப்புதல்* அல்லது *நிபந்தனைகளுடன் ஒப்புதல்* வழங்கும் என்றே குறிப்பிடப்பட்டுள்ளது. சுற்றுச்சூழல் பாதிப்பு அதிகமிருக்கும் என்றால் திட்டத்தை நிராகரிக்கலாம் என்கிற விதிமுறையே இந்த சட்ட மசோதாவில் இல்லை. இந்த நடைமுறை முழுக்க திட்டங்களுக்கு சாதகமானதாகவும், சுற்றுச்சூழலுக்கு எதிரானதாகவும் அமைந்துள்ளது. இந்த மொத்த செயல்முறையும் சுற்றுசூழல் தாக்க மதிப்பீட்டு அறிக்கைக்கு (Environment Impact Assessment notification) எதிராக உள்ளது என்பதால் இந்த சட்ட மசோதவை அரசு திரும்பப் பெற சமூக ஆர்வலர்கள் கோரிக்கை வைத்துள்ளனர். 

இம்மசோதாவின்படி திட்டத்தை விண்ணப்பிக்கும்போதே திட்ட நிலத்தின் ஒட்டுமொத்த நீர் சேமிப்பு மற்றும் நீரோட்டம் குறைக்கப்படமாட்டாது என்கிற உறுதியுடன் சமர்ப்பிக்க வேண்டும் எனத்தெரிவித்துள்ளது. ஆனால் அதை மேற்பார்வை செய்து உறுதி செய்வதற்கு அதிகாரம் கொண்ட அரசு குழு நியமிக்கப்பட வேண்டும் என்பது மசோதாவில் இல்லை.

## மேற்கோள்கள்

பகுப்பு:தமிழக அரசின் சட்டங்கள்
புல்லாவெளி அருவி

**புல்லாவெளி அருவி**, தமிழ்நாட்டின் திண்டுக்கல் மாவட்டம், ஆத்தூர் வட்டம், ஆத்தூர் ஊராட்சி ஒன்றியத்தில் அமைந்த மணலூர் ஊராட்சியில் அமைந்துள்ளது. மேற்குத் தொடர்ச்சி மலையில் அமைந்த புல்லாவெளி அருவி தாண்டிக்குடிக்கு கிழக்கே 18 கிலோ மீட்டர் தொலைவிலும்; நிலக்கோட்டையிலிருந்து வடமேற்கே 27 கிலோ மீட்டர் தொலைவிலும்; திண்டுக்கல் நகரத்திற்கு தென்மேற்கே 40 கிலோ மீட்டர் தொலைவிலும்; மதுரைக்கு வடமேற்கே 80 கிலோ மீட்டர் தொலைவிலும் அமைந்துள்ளது.

## மேற்கோள்கள்

## வெளி இணைப்புகள்
* புல்லாவெளி நீர்வீழ்ச்சி!

பகுப்பு:திண்டுக்கல் மாவட்டத்திலுள்ள அருவிகள்
சிரான் கோட்டை அரண்மனை

**அய்வான்-இ பேகம்பேட்டை**, **சிரான் கோட்டை அரண்மனை** (*Chiraan Fort Palace*) **சிரான் கோட்டை குழுமம்**) என்றும் அழைக்கப்படுகிறது. மேலும் **தேவ்டி பரீத் நவாசு ஜங்** அல்லது **தேவ்டி நசீர் நவாசு ஜங்**, 1880ஆம் ஆண்டில் ஐதராபாத்து தக்காணத்தின் பெரிய பைகா வம்சத்தின் அமீர் சர் விகார்-உல்-உம்ராவால் கட்டப்பட்டது. ஐதராபாத்து பிரதமராகப் பணியாற்றினார். ஐதராபாத்தின் ஆறாவது நிஜாம் ஆறாம் ஆசாப் ஜா ஆறாம் மிர் மஹ்பூப் அலி கானுக்கு பரிசளிக்கப்பட்ட பாலக்னுமா அரண்மனை கட்டப்பட்ட பிறகு இந்த அரண்மனை கட்டப்பட்டது. பைகா நோபலிட்டியின் பைகா அரண்மனை இல்லத்தில் உள்ள வளாகங்களில் தேவ்டியும் ஒன்றாகும். ஐதராபாத் பிரபுக்களின் படிநிலையில், பைகா குடும்பம் நிசாம்களின் ஆளும் குடும்பத்திற்கு அடுத்தபடியாக வரிசைப்படுத்தப்பட்டது.

## அரண்மனை வரலாறு

ஐதராபாத்தின் அரண்மனை கட்டியவர்களில் பைகாக்கள் முதன்மையானவர்கள். முன்பு விவரித்தபடி, பலக்னுமா அரண்மனை நவாப் விகார் உல்-உம்ராவால் கட்டப்பட்டது. இது பின்னர் நான்காம் நிசாமினால் கையகப்படுத்தப்பட்டது. சிரான் கோட்டை அரண்மனைக்கு அருகில் உள்ள பைகா அரண்மனையினை தியோரி நவாப் முசாபர் நவாசு ஜங், நவாப் நசீர் நவாசு ஜங், நவாப் கைர் நவாசு ஜங் மற்றும் நவாப் அசன் யார் ஜங் ஆகியோர் சர் விகார்-உல்-உம்ராவின் பேரன்கள், சிரான் கோட்டையைப் பயன்படுத்தினர். சர் பரீத் நவாசு ஜங் மற்றும் அவரது குடும்பத்தினர் அரண்மனையை ஒரு மன்றமாக மாற்றும் வரை சாஹேப்ஜாதே ஹைதர் நவாப் (பரீத் நவாசு ஜங்கின் பேரன் மற்றும் மொயின்-உத்-தௌலா பகதூரின் பெற்றோர் பேரன்) அரண்மனையை 3 தலைமுறைகளாக வசிப்பிடமாகப் பயன்படுத்தினர்.
thumb| பரீத் நவாசு ஜங் ஹைதர் நவாப் பைகாவின் பேரன் மற்றும் அவரது பேத்தி

## மேற்கோள்கள்

பகுப்பு:ஐதராபாத் இராச்சியம்
பகுப்பு:ஐதராபாத்து
ஆறுபீனைல் ஈத்தேன்

**ஆறுபீனைல் ஈத்தேன்** (*Hexaphenylethane*) என்பது C38H30 என்ற மூலக்கூற்று வாய்ப்பாட்டால் விவரிக்கப்படும் கருதுகோளியலான ஒரு கரிமச் சேர்மம் ஆகும். ஆறு பீனைல் பதிலிகள் கொண்ட ஓர் ஈத்தேன் உள்ளகம் இச்சேர்மத்தில் இருக்கும். ஆறுபீனைல் ஈத்தேனை தொகுத்து தயாரிப்பதற்காக மேற்கொள்ளப்பட்ட அனைத்து முயற்சிகளுமே  வெற்றியில் முடியவில்லை. முப்பீனைல்மெத்தில் இயங்கு உறுப்பு (Ph3C) ஓர் இருபடிச் சேர்மமாதல் வினையினால் ஆறுபீனைல் ஈத்தேன் உருவாகும் என கருதப்படுகிறது. இந்த இருபடி உண்மையில் சமச்சீர் அல்லாத ஓர் இனம் என்றும் அது கோம்பெர்க்கின் இருபடி என்றும் அணுக்கரு காந்த ஒத்ததிர்வு நிறமாலைகாட்டி ஆய்வு வெளிப்படுத்துகிறது.  

ஆறுபீனைல் ஈத்தேனின் பதிலீடு செய்யப்பட்ட வழிப்பெறுதியான ஆறுகிசு(3,5-பியூட்டைல்பீனைல்)ஈத்தேன் என்ற சேர்மம் தயாரிக்கப்பட்டது. வழக்கமான பிணைப்பு நீளம் 154 பைக்கோமீட்டருடன் ஒப்பிடும்போது இது 167 பைக்கோமீட்டர் நீளத்தில் மிக நீண்ட மத்திய C-C பிணைப்பைக் கொண்டுள்ளது. மூவிணைய-பியூட்டைல் பதிலிகளுக்கு இடையே உள்ள கவர்ச்சிகரமான இலண்டன் சிதறல் விசைகள் மிகவும் தடைசெய்யப்பட்ட இந்த மூலக்கூறின் நிலைத்தன்மைக்கு காரணமாக இருப்பதாக நம்பப்படுகிறது.

## மேற்கோள்கள்

பகுப்பு:அரோமாட்டிக் நீரகக்கரிமங்கள்
பகுப்பு:கருத்தியலான வேதிச் சேர்மங்கள்
கொல்லம் பரப்பு

**கொல்லம் பரப்பு** (*Kollam Parappu*) இந்தியாவின் தென்மேற்கு கடற்கரையில் உள்ள மீன்பிடித் தளங்களில் ஒன்றாகும். குயிலான் கரை என்று கொல்லம் பரப்பு பரவலாக அறியப்படுகிறது. 08 'வடக்கு  மற்றும் 09' வடக்கு  அட்சரேகைக்கு இடைப்பட்ட கடற்பகுதியில் 275-375 மீட்டர் ஆழத்தில் உள்ள பகுதி கொல்லம் பரப்பு  என வரையறுக்கப்பட்டுள்ளது.   கொல்லம் மற்றும் ஆலப்புழா மாவட்டங்களின் கடற்கரையில் 3,300 சதுரகிலோமீட்டர் பரப்பளவு பகுதி இப்பரப்பில் அடங்கியுள்ளது. ஆழ்கடல் இறால், கூனிறால் மற்றும் கல் இறால் உள்ளிட்ட வளமான கடல் உயிரியல் பன்முகத்தன்மை கொண்ட வளமான மீன்பிடித் தளமாக கொல்லம் பரப்பு மீன்பிடித்தளம் கருதப்படுகிறது. குயிலான் கரையில் 21 முதல் 26 பாகை செல்சியசு வரை நீரின் வெப்பநிலை மிதமானதாகவும் உப்புத்தன்மை ஆயிரத்திற்கு 34 முதல் 34.6 பாகங்கள் வரையிலும் காணப்படுகிறது. 

சூலை முதல் அக்டோபர் வரையிலான காலம் இந்த மீன்பிடி தளத்தின் உச்ச பருவம் ஆகும். நெமிட்டெரைடீ மீன் வகைகளும் பந்தலிடே இறால் வகைகளும் கிடைக்கின்ற முக்கியமான மீன்பிடித்தளமாக கொல்லம் பரப்பு சிறப்பு பெற்றுள்ளது. அறிவியல் ஆராய்ச்சி, கடல்சார் ஆய்வுகள், சூழலியல் ஆய்வுகள் போன்றவற்றை மேற்கொள்வதற்காக பல மீன்வள விஞ்ஞானிகளை இக்குயிலான் கரை ஈர்க்கிறது.
## மேற்கோள்கள்

பகுப்பு:கொல்லம்
பகுப்பு:இந்தியப் பெருங்கடல் மீன்பிடி பகுதிகள்